Stefnt er að því að hefja uppkeyrslu á einum af ofnum kísilvers PCC á Bakka við Húsavík á morgun. Tíu mánuðir eru síðan tilkynnt var um tímabundna lokun á verksmiðjunni og áttatíu manns var sagt upp störfum.
PCC tilkynnti nú um helgina að til stæði að hefja uppkeyrslu á einum af brennsluofnum verksmiðjunnar í dag. Í tilkynningu frá fyrirtækinu segir að uppkeyrsluferlið hefjist með viðarbruna í sólarhring áður en hægt sé að hleypa afli á ofninn. Húsvíkingar voru varaðar við að því ferli fylgdi ljós reykur ásamt brunalykt. Það var svo tilkynnt nú í morgun að ferlið sem í heild tekur fjóra daga hæfist ekki fyrr en á morgun. Því má búast við að ofninn verði tilbúinn til notkunar næstu helgi. Ráðning í störf í verksmiðjunni hafa staðið yfir síðustu vikur. Áætlað er að um 140 manns verði við störf þegar framleiðsla hefst þar á ný, sem er svipaður fjöldi og var þegar framleiðslu var hætt í júlí í fyrra. Rúnar Sigurpálsson, forstjóri PCC, vildi ekki veita viðtal vegna málsins og vísaði í tilkynningar á Facebook-síðu fyrirtækisins.
Fyrstu skrefin í átt að framleiðslu í kísilveri PCC á Bakka verða tekin á morgun þegar fyrsti ofninn verður keyrður af stað. Tíu mánuðir eru síðan tilkynnt var um lokun á verksmiðjunni og áttatíu manns var sagt upp störfum.